**Հ Ի Մ Ն Ա Վ Ո Ր Ո Ւ Մ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ՕԳՈՍՏՈՍԻ 4-Ի ԹԻՎ 1203-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

Համաձայն ՀՀ կառավարության 04.08.2022թ. թիվ 1203-Ա որոշման (այսուհետ՝ Որոշում)՝ նախատեսվում էր ՀՀ Տավուշի մարզ, համայնք Նոյեմբերյան, գյուղ Ոսկեպար, 5-րդ փողոց 21 հասցեում գտնվող «Հայաստանի Հանրապետության Տավուշի մարզի Ոսկեպարի Հախվերդի Բարսեղյանի անվան միջնակարգ դպրոց պետական հանրակրթական ուսումնական հաստատություն» պետական ոչ առևտրային կազմակերպությանն ամրացված 116.3 քառ. մետր մակերեսով տարածքը հետ վերցնել և անժամկետ, անհատույց օգտագործման իրավունքով ամրացնել Նոյեմբերյան համայնքի «Ոսկևանի մանկապարտեզ» համայնքային ոչ առևտրային կազմակերպությանը:

ՀՀ վարչապետին է դիմել «Հայաստանի Հանրապետության Տավուշի մարզի Ոսկեպարի Հախվերդի Բարսեղյանի անվան միջնակարգ դպրոց պետական հանրակրթական ուսումնական հաստատություն» պետական ոչ առևտրային կազմակերպության տնօրենը՝ տեղեկացնելով, որ Որոշման մեջ նշված տարածքում անհնար է լինելու կրտսեր խմբի երեխաների նախադպրոցական կրթության իրացումը, որովհետև բացի դասասենյակից և խաղասենյակից, անհրաժեշտ է նաև ննջասենյակ, ճաշարան, խոհանոց, որը նշված տարածքում չկա և անհնար է ստեղծել տարածքի փոքրության առումով։

Հիմք ընդունելով ՀՀ Տավուշի մարզպետարանի՝ ՊՈԱԿ-ի տնօրենի հետ փոխհամաձայնեցված առաջարկությունը՝ Որոշման մեջ համապատասխան փոփոխություն կատարելու և մանկապարտեզի կառուցման համար դպրոցի 102.2 ք.մ մակերեսով անօգտագործելի տարածքը հատկացնելու վերաբերյալ, ինչպես նաև նշված առաջարկության վերաբերյալ ՀՀ կրթության, գիտության, մշակույթի և սպորտի նախարարության համաձայնությունը, և ի կատարումն ՀՀ վարչապետի 22.08.2022թ. թիվ 02/11.8/27522-2022 հանձնարարականի՝ ՀՀ ՏԿԵՆ պետական գույքի կառավարման կոմիտեն մշակել է «Հայաստանի Հանրապետության կառավարության 2022 թվականի օգոստոսի 4-ի թիվ 1203-Ա որոշման մեջ փոփոխություններ կատարելու մասին» ՀՀ կառավարության որոշման նախագիծը:

«Հայաստանի Հանրապետության կառավարության 2022 թվականի օգոստոսի 4-ի թիվ 1203-Ա որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:

«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ». Որոշման նախագիծը բխում է Կառավարության 2021-2026թթ. ծրագրի 4.3 կետով սահմանված Կրթության զարգացմանը միտված դրույթներից, մասնավորապես՝ հանրակրթության որակյալ արդյունքի ապահովումն անհնար է առանց վաղ մանկության զարգացման պատշաճ համակարգի և նախադպրոցական ծառայությունների ցանցի ամբողջական հասանելիության: Այս նպատակով նախատեսվում է շարունակել նախադպրոցական ծառայությունների ընդլայնման, դրանց որակի բարձրացման, երեխայի զարգացման ամբողջական միջավայրի ձևավորման ուղղությամբ: